“นายกฯ” ขอบคุณ ศึกซักฟอกผ่านด้วยดี ยันไม่ปรับครม.
นายกรัฐมนตรี ขอบคุณทุกฝ่าย หลังศึกซักฟอกผ่านด้วยดี ยืนยันไม่ปรับครม. 
นายกรัฐมนตรี ขอบคุณทุกฝ่าย หลังศึกซักฟอกผ่านด้วยดี ยืนยันไม่ปรับครม.
20 ก.พ. 2564

พล.อ.ประยุทธ์ จันทร์โอชา นายกรัฐมนตรี และรมว.กลาโหม กล่าวภายหลังเสร็จสิ้นการประชุมสภาผู้แทนราษฎร เพื่อลงมติอภิปรายไม่ไว้วางใจรัฐมนตรีเป็นรายบุคคล โดยได้กล่าวขอบคุณทุกฝ่ายที่ติดตามการอภิปรายอย่างเข้มข้นตลอดช่วง 4 วันที่ผ่านมา ซึ่งบางประเด็นก็เป็นประโยชน์ แต่บางประเด็นก็เป็นเรื่องเดิมๆ ส่วนข้อเสนอที่ดีจากการอภิปรายในครั้งนี้ รัฐบาลจะได้นำไปดำเนินการต่อ พร้อมย้ำว่า จะไม่มีการปรับคณะรัฐมนตรี (ครม.) ภายหลังเสร็จสิ้นการอภิปรายในครั้งนี้อย่างแน่นอน
“ขอบคุณประธานสภาฯ และท่านสมาชิก เราไม่มีใครเป็นศัตรูกัน ขอบคุณการอภิปรายที่ผ่านพ้นไปด้วยดี ขอความรักความสามัคคีกลับคืนมา” นายกรัฐมนตรีระบุ